CELEX: 62011CN0545
Language: sk
Date: 2011-10-24 00:00:00
Title: Vec C-545/11: Návrh na začatie prejudiciálneho konania, ktorý podal Verwaltungsgericht Frankfurt (Oder) (Nemecko) 24. októbra 2011 — Agrargenossenschaft Neuzelle eG/Landrat des Landkreises Oder-Spree

28.1.2012   
            
            
               SK
            
            
               Úradný vestník Európskej únie
            
            
               C 25/32
            
         
      Návrh na začatie prejudiciálneho konania, ktorý podal Verwaltungsgericht Frankfurt (Oder) (Nemecko) 24. októbra 2011 — Agrargenossenschaft Neuzelle eG/Landrat des Landkreises Oder-Spree
      (Vec C-545/11)
      (2012/C 25/58)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgericht Frankfurt (Oder)
      
         Účastníci konania pred vnútroštátnym súdom
      
      
         Žalobkyňa: Agrargenossenschaft Neuzelle eG
      
         Žalovaný: Landrat des Landkreises Oder-Spree
      
         Prejudiciálne otázky
      
      
                  1.
               
               
                  Je článok 7 ods. 1 nariadenia Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov (1), platný, ak pre roky 2009 až 2012 stanovuje zníženie sumy priamych platieb o percentuálnu sadzbu vyššiu ako 5 %?
               
            
                  2.
               
               
                  Je článok 7 ods. 2 nariadenia Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, platný?
               
            
         (1)  Ú. v. EÚ L 30, s. 16.